

„Bez nasilja do bolje budućnosti“

**POZIV NA EDUKACIJU**

Dragi naši studenti!

**Pozivamo Vas na edukaciju koja će se održati 04. svibnja 2022.godine na Građevinsko-arhitektonskom fakultetu u Osijeku s početkom u 12:00h u predavaonici 0.3/prizemlje.**

Udruga za podršku žrtvama i svjedocima provodi projekt „Bez nasilja do bolje budućnosti“ kojim želimo nastaviti kontinuirano osvještavati mlade o štetnosti nasilja koji dovodi do posljedica koje su nesagledive i dugoročne po zdravlje pojedinca, ali i društva u cjelini.

Kroz individualni i grupni rad s mladim žrtvama nasilja kao i mladima kao ciljanom skupinom kroz pružanje emocionalne podrške, pravnoga i psihosocijalnoga aspekta pomoći, edukacija, radionica kojima ćemo mlade učiti o načinima prepoznavanja nasilja, preveniranja nasilja kao i poticanja na prijavljivanje nasilja ukoliko se nađu u ulozi žrtve ili svjedoka nasilničkoga ponašanja te kroz kampanju koja će se odvijati putem društvenih mreža kao i izrade digitalnoga priručnika o prevenciji nasilja među mladima želimo donijeti promjenu u svijesti mladih kako nasilje nije dopušteno te da isto ne smijemo tolerirati, a isto tako i neprijavljivati kako bismo svi zajedno stvorili bolji svijet za mlade generacije koje dolaze.

Edukacija će obuhvatiti izlaganje:

* Vanesa Šerić-Psihološki aspekti nasilja na mladim osobama
* Katarina Kruhonja-učenje o nenasilnoj komunikaciji-MEDIJACIJA
* Miren Špek-rodno uvjetovano nasilje među mladima

U okviru projekta po završetku edukacije možete:



 za potrebe boljega osvještavanja pročitati **izrađeni digitalni priručnik** koji će Vam pomoći da dobijete određene informacije i savjete ukoliko ste žrtva nasilja ili ste svjedočili nasilju

 obratiti se Udruzi za podršku žrtvama i svjedocima ukoliko ste žrtva nasilja ili ste nasilju svjedočili kako bi dobili pravni savjet i podršku.

**Ukoliko si zainteresiran/na NA EDUKACIJU SE MOŽEŠ PRIJAVITI**

* Ukoliko želiš nešto dodatno naučiti o prevenciji nasilja
* Prijaviti nasilje ukoliko si žrtva ili svjedok nasilja Udruzi za podršku žrtvama i svjedocima te dobiti adekvatnu podršku i pomoć

Više o Udruzi možete saznati na web stranici Udruge: [www.pzs.hr](http://www.pzs.hr) ili putem društvenih mreža.

**PRIDRUŽI NAM SE!**

Imat ćeš priliku steći nova znanja i iskustva, osvijestiti nasilje kao neželjenu pojavu te način kako postupiti i kome se obratiti!

 Voditeljica projekta

 Marjana Skoko